
PËR SHPRONËSIMIN PËR INTERES PUBLIK TË PASURIVE TË PALUAJTSHME, TË CILAT PREKEN NGA NDËRTIMI I KRYQËZIMIT NË ZONËN E PLEPAVE, DURRËS, PJESË E SEGMENTIT RRUGOR DURRËS-RROGOZHINË

Në mbështetje të nenit 100 të Kushtetutës dhe në zbatim të neneve 5, pika 1, dhe 20 e 21, të ligjit nr.8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private për interes publik”, me propozimin e ministrit të Transportit, Këshilli i Ministrave

V E N D O S I:

1. Shpronësimin për interes publik të pasurive të paluajtshme të pronarëve, që preken nga ndërtimi i kryqëzimit rrugor në zonën e plepave, Durrës, pjesë e segmentit rrugor Durrës-Rrogozhinë.
2. Shpronësimi bëhet në favor të Ministrisë së Transportit.
3. Pronarët e pasurive të paluajtshme që shpronësohen të shpërblehen në vlerë të plotë, sipas masës së shpërblimit që paraqitet në tabelën që i bashkëlidhet këtij vendimi, në shumën e përgjithshme prej 12 106 748 (dymbëdhjetë milionë e njëqindegjashtë mijë e shtatëqindedyzetetetë) lekësh.
4. Fondi për shpërblimin e pronarëve të shpronësuar, sipas pikës 3 të këtij vendimi, të përballohet nga buxheti i vitit 2000 i Ministrisë së Transportit, në zërin “Shpronësime”.
5. Shpronësimi të përfundojë brenda muajit tetor 2000.
6. Punimet për realizimin e projektit të fillojnë pas mbarimit të procedurave të shpronësimit dhe të mbarojnë brenda muajit nëntor 2000.
7. Ngarkohet Ministria e Transportit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Ilir Meta


Lista e pronarëve që shpronësohen për efekt të ndërtimit të segmentit rrugor 
Durrës-Rrogozhinë

Lloji i pasurisë së paluajtshme: Truall Nr. (1-3)

	Nr.
	EmërAtësi  Mbiemër
	V.K.K.K.P
(datë)
	Leje ndërtimi (datë)
	Sip.trualli m2
	Çmimi (lekë/m2)
	Vlera në (lekë)
	Shënime

	1.
	Demir Xhafa
	7.3.1994
	23.9.1996
	805 m2
	26515
	2134457
	

	
	Demir Xhafa
	
	
	
	
	
	Pretendim

	2.
	Rexhep Hersi
	25.12.1995
	23.9.1996
	3230
	26515
	8564345
	Pronësie

	3.
	Hamza Muça
	4.7.1996
	23.9.1996
	531
	26515
	1407946
	Në gjykim

	
	
	
	
	
	
	
	

	
	Shuma:
	
	
	4566
	
	12106748
	



